Case ID: 1165735
Sentence 7: Belə ki, birinci instansiya məhkəməsində məhkəmə iclasında Təqsirləndirilən şəxs2 məhkəmə zamanı özünü Azərbaycan Respublikası Cinayət Məcəlləsinin 177.3.1, 177.3.2, 177.4, 193.3.2, 193-1.3.1, 193-1.3.2, 271.3, 272.3, 320.1 və 320.2-ci maddələri ilə elan edilmiş ittiham üzrə təqsirli bilməyərək ifadəsində göstərmişdir ki, Ukraynada fəaliyyət göstərən firmanın təsisçisi və direktoru olmuş, qeyd etdiyi firmanın bütün sənədləri cinayət işinin metriallarına əlavə edilmişdir, həmin firma 4 ilə yaxın müddət ərzində fəaliyyət göstərir və konsaltinq xidmətləri ilə məşğul olur, 2018-ci ilin may bayramları ərəfəsində birlikdə Ukraynadakı firmasını yaratdıqları dostu və şəriki olan Pavellə (bu Təqsirləndirilən şəxs1 deyil, Ukraynada Pavel çox geniş yayılmış addır) həmin firmanın filialını Azərbaycanda açmaq qərarına gəlmiş, filialın Azərbaycanda açılması vətəndaşların xaricdə işə qəbulu ilə məşğul olmaq məqsədi daşıyırdı, bir neçə MBD ölkələrində firma açmaq istəmişlər, Ukraynadakı firmaları çox uğurla fəaliyyət göstərmiş, vətəndaşların xaricdə işə qəbulu ilə məşğul olmuşdur; şəriki Pavel 2018-ci ilin mart ayında Avropaya getmiş və işçi qüvvəsinin Finlandiyaya və Norveçə çatdırılması barədə bir neçə müqavilələr bağlamış, Finlandiyada balıq zavodunda, Norveçdə isə neft qüllələrində iş yerlərinin olması müəyyən edilmiş, onlar müəyyən sosial araşdırmalar aparmış və qeyd etdiyi sahələrdə çalışan peşə sahiblərinin ən çox Azərbaycanda olduğunu müəyyən etmiş, Azəraycanda firma açmalaranının məqsədi də məhz insanların xarici ölkələrə fəaliyyət göstərən neft şirkətlərində işə qəbulunu həyat keçirmək olmuşdur; Azərbaycana 14-15 may tarixlərində şəriki ilə gəlməyi nəzərdə tutmuş, Bakıda bütün gəzməli yerləri görmək məqsədi ilə özü Azəraycana bir qədər tez yollanmaq qərarına gəlmiş, onun internetdə səhifəsi olmuş, hansısa bir ölkəyə səyahət etməmişdən qabaq həmin ölkədə müəyyən xidmətlər göstərə bilməsi ilə əlaqədar internet səhifəsində elanlar yerləşdirmiş, müvafiq elanları İsrailə getdiyi vaxt da internet səhifəsində yerləşdirmiş, qeyd etdiyi elanlar arvadı tərəfindən skrinşot edilərək vəkilinə çatdırılmış, skrinşot olunmuş elanlar vəsatətinə əsasən cinayət işinə əlavə edilmiş, həmin elanlarda Azərbaycanda olarkən müəyyən konsaltinq xidmətləri göstərə biləcəyini bildirmişdir; Bakıya gəlmə ərəfəsində, yəni x xxx 2018-ci il tarixində, məhz 8 may tarixində, səhf etmirsə saat 11-də ona bir nəfər zəng etmiş, özünü Stanislav kimi təqdim etmiş və Azərbaycanda, Bakıda, turizm şirkətinin direktoru olduğunu, banklara təqdim edəcəyi müqavilələrdə problemlər olduğunu, şirkətə rəhbərlik edən şəxsə kömək etmək lazım olduğunu bildirmiş, kömək göstərməyə görə, təbii olaraq, Stanislav ona müəyyən zəhmət haqqı verəcəyini də söz vermiş, o, kömək etməyə razılıq vermiş, x xxx 2018-ci il tarixdə Bakı şəhərinə uçmuş, Bakıya gəlməkdə bir neçə məqsədi olmuş, birinci məqsədi görməli yerləri gəzmək olmuş, onun bu sözləri şahid qismində ifadə vermiş taksi sürücünün ifadəsi ilə təsdiq olunmuş, belə ki, taksi sürücüsü onun üçün Bakı şəhərində ekskursiya təşkil etmək istəmiş, hətta onun telefonuna Bakı şəhərində gəzməli yerlərin şəkillərini də göndərmiş, həmin şəkillər telefonunda qalmışdır; x xxx 2018-ci il tarixdə Bakıya gəlmiş, şəriki Pavel isə 13 may tarixdə ad günü olduğuna görə 14 may tarixində, ondan 5 gün sonra Bakıya gələcəyini demiş, 9 may tarixdə Bakıda, «Avand» oteldə, yerləşmiş, Stanislav internet vasitəsilə onunla əlaqə saxlayaraq Təqsirləndirilən şəxs1 onu «Delyuks» oteldə gözlədiyini bildirmiş, Təqsirləndirilən şəxs1 yerləşdiyi otelə getmiş, Təqsirləndirilən şəxs1lə ilk dəfə həmin oteldə tanış olmuş, ilk dəfə Təqsirləndirilən şəxs1lə həmin oteldə görüşmüş, əvvəllər onlar heç vaxt zəngləşməmişlər, Paveldən sənədləri götürmüş və sonuncuya sənədlərdəki səhvləri düzəldəcəyini, sabahısı gün isə görüşərəkbanklara gedəcəklərini bildirmiş, Stansilav gedəcəkləri bankların adlarını ona bildirərkən, Pavelin həmin bankları səhv sala biləcəyini xəbərdar etmiş, Pavelin verdiyi sənədləri özü ilə götürmüş, sənədlər «xxxxxxxx» firması tərəfindən bağlanmış müqavilələr, ödənişlər haqqında invoyslar və sənədlərin surətləri olmuş, bütün müqavilələr «xxxxxxxx» firmasnın möhürü ilə möhürlənmiş, bir məsələ onu əsəbiləşdirmiş, belə ki, əvvəllər sənədləşmə işləri ilə məşğul olduğundan səndlərin surətlərinin üzərində «əsli ilə düzdür» sözləri qeyd edilməli olduğunu bilmiş, lakin «xxxxxxxx»nun müqavilələrinin surətləri üzərində «əsli ilə düzdür» sözlərinin olmamasını müəyyən etmiş, bu barədə Stanislava öz iradını bildirmiş, Stanislav da demişdir ki: «Yoxdur, yoxdur da, belə də keçər»; 9 may tarixində bu məsələləri həll edərək və öz otelinə qayıdaraq bir qədər dincəlmiş, səhəri gün, yəni 10 may tarixində, ona heç kim zəng vurmamış və boş vaxtı yarandığından alışverişlə məşğul olmaq qərarına gəlmiş, məişət texnikaları satılan mağzaya daxil olmuş, həmin mağaza «28 May» tərəfdə yerləşmiş, orada gəzərkən satışda qulaqcıq olduğunu görmüş, o, aeroportda qulaqcıqlarını itirdiyindən və musiqiyə qulaq asmağı sevdiyindən qulaqcıqları almaq qərarına gəlmiş, onda aşkar edilmiş printeri də təsadüfən həmin mağazada almış, belə ki, aldığı qulaqcığın üstündə endirim kimi printer də vermişlər, o, şəriki Pavelə zəng edib bu barədə bildirmiş və sonuncu onlara printer lazım olduğunu və qulaqcıqla birlikdə printer idə almağını demiş, həmin alışa dair qəbz də onda olmuş, qulaqcığı və printeri aldıqdan sonra otelə qayıtmış və bundan sonra ona zəng gəlmiş və ona: «Xahiş edirik, sənədləri müvafiq banklara aparın, belə ki, kazus yaranıb, Təqsirləndirilən şəxs1 8 may tarixində Bakıya gələrkən özünü itirib və sənədləri banklara çatdıra bilməyib və həmin sənədləri banka çatdırmaq lazımdır, təbii ki, zəhmət haqqı ödəniləcək», - deyilmiş, o, Təqsirləndirilən şəxs1lə danışmış, «Delyuks» otelə getmiş, orada onları artıq taksi gözləmiş, onlar «Beynəlxalq Bank»a və «X69»ə getmiş, hazırda dəqiq xatırlamadığı şəxs - ya Pavel, ya da başqa şəxs Təqsirləndirilən şəxs1 «xxxxxxxx» firmasını öz adına keçirmək istədiyini bildirmiş, 10 may tarixində «Beynəlxalq bank»a getmişlər, orada operesionist işləyən Səbinə xanıma yaxınlaşmışlar, o, Paveli sənədləri gətirən kuryer kimi təqdim etmiş, Səbinə xanım da demişdir ki: «Bilirəm, mənə zəng etmişdilər və kuryerin sənədləri gətirəcəyini bildiriblər»,təqdim olunan səndlərlə baxarkən müəyyən edildi ki, həqiqətən də surətlərin üstündə «əsli ilə düzdür» sözləri yazılmamış, o, bankın işçisi olan qıza firmanın səlahiyyətli nümayəndəsi olmadığını və sənədləri imzalamaq səlahiyyəti olmadığını bildirmiş, bundan sonra bankın işçisi olan xanım bildirmişdir ki: «Həmin sənədlər yalnız hesabat üçün surətlər olduğundan, sənədlər hüquqi nəticə yaradan sənədlər olmadığından, surətlərin kim tərəfindən imzalanacağının bizim üçün ümumiyyətlə fərqi yoxdur»; o, sənədləri imzalamaqdan imtina etmiş, bankın işçisi olan qız demişdir ki: «Onda biz sənədləri özümüz imzalayacayıq»; cinayət işində surətləri bankın əməkdaşları tərəfindən imzalandığını təsiq edən sənədlər vardır, bu xeyli vaxt aparmış və bankın əməkdaşı qız bildirmişdir ki: «Gördüyünüz kimi işiniz uzanır, böyük növbə yaranır, növbəti dəfə gələrkən Təqsirləndirilən şəxs1 özü surətləri imzalasın, bizim üçün fərqi yoxdur surətləri kim imzalayıb»; sənədlərin surətlərini verməmişdən qabaq sənədlərin əsillərini də banka təqdim etmişlər, surətlərlə eynilik təşkil etdiyi yoxlanılmış, onun yanında bankın əməkdaşı sənədlərin əsllərindəki imzalarla kartlardakı imzaları tutuşdurmaqla yoxlamış, imzalar tam eynilik təşkil etmiş, bank işçilərinin Təqsirləndirilən şəxs1 göstərərək: «Səndləri gətirən bu kuryer kimdir?
»,sualına o, sənədləri gətirənin sadəcə kuryer olduğunu, «xxxxxxxx» firması ilə heç bir əlaqəsi olmadığını, gələcəkdə firmanın müdiri olacağını demişdir; 10-11 may tarixlərdə o, ancaq bu məsələlərdə Təqsirləndirilən şəxs1 kömək etmiş, Təqsirləndirilən şəxs1 öz şəriki Stanislavla danışandan sonra özünü itirirdiyini görüb, 11 may tarixində təkrarən Təqsirləndirilən şəxs1 kömək etmək qərarına gəlmiş, həm də Stanislava zəng edib bu barədə danışarkən sonuncu Pavelə köməyə görə zəhmət haqqının ödəniləcəyini demişdir; banka təqdim etdiyi bütün sənədlər şahidlərin də təsdiq etidyi kimi qanuni olmuş, ümumiyyətlə bütün əməliyyatlar qanuni olmuşdur, xx xxx 2018-ci ildə Stanislav ona yenidən zəng edərək əlavə bir ximət göstərməyi də xahiş etmiş və Təqsirləndirilən şəxs1 qaldığı «Delyuks» otelin çox bahalı olduğunu, daha oranın yaşayış pulunu ödəyə bilmədiyini, sonuncuya başqa otel tapmaq lazım olduğunu demiş, onlar da Pavellə tam təsadüfi olaraq «İstanbul» oteli seçmişlər, belə ki, orada endirimlər olmuşdur, Paveli «İstanbul» otelə köçürtmüşdür; xx xxx 2018-ci il tarixdə o, «İstanbul» oteldə 10 dəqiqə olmuş, Pavelin otağına qalxmamış, Paveli otelin vestibülündə gözləmiş, «İstanbul» otelin işçisi də təsdiq etmişdir ki, o, Pavelin otağına qalxmamış və onu (Paveli) otelin xolunda gözləmişdir; xx xxx 2018ci il tarixini o, Bakı şəhərini gəzməyə sərf etmiş, İçəri şəhərdə olmuş, məşhur «Brilyant əl» filmində Nikulinin yıxıldığı yerdə olmuş, özü də orada yıxılaraq şəkil çəkdirmiş, 12 may tarixini ancaq özünə sərf etmiş, 12-13 may tarixlələrində o, «İstanbul» otelində olmamış, bunu «İstanbul» otelin administratoru təsdiq etmiş, həmçinin qaldığı «Avand» otelin administratoru da təsdiq etmişdir ki, 13 may tarixində o, oteldən ancaq qısa müddətə bir neçə dəfə çıxmışdır; xx xxx 2018-ci il tarixdə Stanisalav ona zəng vurub bir neçə sənədi Təqsirləndirilən şəxs1 çatdırmaq lazım olduğunu bildirmiş, həmin sənədləri Stansilav taksi vasitəsilə ona göndərmiş, sənədlər paketin içərisində olmuş və taksi sürücüsü paketi gətirib ona verəndən sonrahəmin paketi qaldığı otel otağına qoymuş, onun həmin paketi açmamağının və içərisində nə olmasından xəbərinin olmamasının təsdiqi kimi onu göstərə bilər ki, onun vəsatəti ilə mobil operatorların billinqi alınmış, belə ki, POS-terminalların fəaliyyəti də mobil telefonların fəaliyyəti kimidir, yəni POS-terminal yandırılan kimi özü qoşula biləcək nöqtələri axtarb tapır və həmin nöqtə ilə birləşir, bilinqlərə verilmiş sorğunun cavabından görünmüşdür ki, 10-14 may tarixlərində POS-terminallar «Avand» oteldə qoşulmamışdır, paketdə nə olması onu ümumiyyətlə maraqlandırmamışdır; xx xxx 2018-ci il tarixdə Təqsirləndirilən şəxs1 yanına getmiş, paketi və sənədləri ona təqdim etmiş və orada Pavel yenə də banklara getməli olduğunu ona deyərək birlikdə banklara getməyi ondan xahiş etmiş, o, imtina etməmiş, onlar banklara getmiş, lakin o, banklara daxil olmamış, Təqsirləndirilən şəxs1 yalnız müşaiyət etmiş, «xxxxxxxx» firmasının Pavelin adına keçirilməsində iştirak etməmiş, həmin əməliyyatın keçirilməsində iştirak edən şahid Samir də bunu təsdiq etmiş və göstərmişdir ki, Samirin onunla heç bir əlaqəsi olmamış və Samir onunla görüşməmişdir; 16-17 may tarixlərdə öz şəriki Paveli gözləmiş, 13 may tarxində şəriki Pavelin yubileyi olduğundan sonuncu çox içmiş və başı gəzməklərə qarışmış, onun zənglərinə cavab verməmiş, o da əsəbiləşib Ukraynaya geri bilet almış, bu barədə istintaq orqanına bildirmiş, lakin bu sözləri nəyə görəsə heç yerdə qeyd edilməmiş, həqiqətən də 19 may tarixə Ukraynaya bilet əldə etmiş, belə ki, şəriki Pavel zənglərinə cavab vermədiyindən və Bakıda işləri sonuncusuz görə bilməyəcəyinə görə geri Ukraynaya qayıtmağı qərara almış, çıxıb gedənə qədər bir neçə firmanın qeydiyyatı ilə məşğul olmuş, qeydiyyat üçün hansı hüquqi sənədlərin lazım olmasını araşdırmışdır; hansısa bir sənədi çap etmək üçün 2 qurğu lazımdır, birincisi, hansında ki sənəd çap olunur, yəni kompüter və ya noutbuk, ikincisi isə - hansı ki özü sənədi çap edir, yəni printerin özü; keçirilmiş kompüter-texniki ekspertiza zamanı müəyyən olunmuşdur ki, onun noutbuku işlək vəziyyətdə olmamış, noutbukunu o, özü xarab edə bilməzdi, noutbuk aeroportda zədələnmiş və xarab olmuşdur, otelə köçdüyü gün noutbukunu açarkən o, artıq işləməmişdir, həmçinin texniki ekspertizanın rəyinə əsasən banklardan götürlmüş sənədlərdən heç biri onda olan printerdə çap olunmamışdır, bu da onun cinayətin törədilməsində heç bir rolunun olmadığını göstərir; 18 may tarixdə şəriki Pavel zəng vurmuş və 19 may tarixində Bakıya gələcəyini və planlaşdırdıqları fəaliyyyətlə məşğul olacaqlarını bildirmiş, bu səbədən də aldığı bileti geri qaytarmış, bu barədə istintaqa bildirmiş, lakin işdə bu barədə heç bir məlumat yoxdur, müstəntiq istəsəydi bu halı müəyyən edə bilərdi, onun Azərbaycana səfərinin səbəbləri bunlardır, heç bir cinayət törətmək məqsədi olmamış, bütün əməlləri qüvvədə olan qanunların çərçivəsində olmuş, banklara verilən sənədlərə görə yalnız «xxxxxxxx» firmasının rəhbəri məsuliyyət daşımış, belə ki, onun həmin şirkətə heç bir aidiyyətı olmamışdır.